Siden hundreårsjubileet i 2004 var det årlig satt opp revy på Bergen Handelsgymnasium. For å delta i revyen ble det holdt auditioner, og bare noen få ble valgt. Revyen ble sett på som en av de store revyene ved videregående skoler i Bergen. Revyen hadde blant annet et eget band, dansere, skuespillere, teknikere, fotografer, manusforfattere og en gruppe som sørget for økonomi.